open-index/open-wikipedia-markdown huggingface dataset:
Konzervačný fond

**Konverzačný fond** je čiastkový knižničný fond s archívnou funkciou určený pre dlhodobé uchovávanie dokumentov. Dokumenty v konzervačnom fonde je možné uchovávať len v špeciálnych ochranných a bezpečnostných podmienkach, ktoré zabezpečia, že stav dokumentov nebude podliehať nepriaznivým vonkajším vplyvom. Spôsoby uloženia, ochrany a sprístupňovania dokumentov v konzervačnom fonde zodpovedajú archívnej funkcii.  

Konzervačné fondy sa budujú ako fondy, ktoré sú v presne vymedzenom rámci úplné, napríklad domáca tlačová produkcia v národnej knižnici alebo záverečné práce v akademickej knižnici.  

## Referencie

Kategória:Knižničný fond
Revival Jazz Band

**Revival Jazz Band** je slovenská jazzová skupina, ktorá vznikla v roku 1962. Jej členovia boli pioniermi revivalistického hnutia v Československu, ktorí odohrali množstvo koncertov aj po celej Európe.  

## Zloženie

### V rokoch 1972 – 1977
* Peter Lipa – spev,
* Anton Rakický – banjo, 
* Štefan Popluhár – bicie, 
* Miloš Paška – basa, 
* Milan Vašica – trúbka, 
* Vlado Vizár – trombón, 
* Milan Juhás – bendžo,
* Jaroslav Červenka – saxofón, klávesy.

## Referencie


Kategória:Hudobné skupiny z 1962
Kategória:Slovenské džezové hudobné skupiny
Kategória:Peter Lipa
T&R Band

**T&R Band** alebo **Traditional & Revival Jazz Band** je slovenská džezová skupina, ktorá vznikla v roku 1986 spojením dvoch popredných revivalistických skupín Nový Tradicionál  (vznik 1961) a Revival Jazz Band (vznik 1962).  

Okrem štandardného dixielandového repertoáru hrali aj swing, úpravy skladieb vážnej hudby, jumping jazz, blues a iné. Hrali aj v Holandsku, Nemecku, Španielsku, Kube, Alžírsku, Grécku, Švajčiarsku, USA a ďalších krajinách. Naj Slovensku boli známi pravidelnými štvrtkovými vystúpeniami v bratislavskej pivárni Stará sladovňa v rokoch 1980 až 1995.  

## Členovia
* Peter Lipa - spev
* Anton Rakický – banjo
* Alois Bouda – klavír,
* Fedor Frešo – el. kontrabas / Stanislav Herko – basgitara
* Štefan „Piťo¨ Popluhár /Karol Sucháň – bicie
* Juraj Lehotský – trúbka 
* Vladimír Vizár – trombón
* Jaroslav „Country¨ Červenka – klarinet, altový saxofón.

## Diskografia
* 1986 - *[[Live at the Limmatquai]]* 
* 1989 - *[[Peter Lipa a T+R Band]]* 
* 1993 - *[[Up to Date]]* 
* 1990 - *[[T+R Band & Peter Lipa in Germany]]*

## Referencie


Kategória:T&R Band
Kategória:Peter Lipa
Kategória:Slovenské hudobné skupiny
Kategória:Slovenské džezové hudobné skupiny
Mojmír Benža

PhDr. **Mojmír Benža**, PhD. (* 25. apríl 1941, Senica) je slovenský etnológ a vysokoškolský pedagóg.

## Životopis
V roku 1958 maturoval na gymnáziu v Senici. Po dvoch semestroch na Strojníckej fakulte SVŠT chcel prestúpiť na Filozofickú fakultu Univerzity Komenského, priamy prestup však nebol možný a tak rok pracoval ako robotník na Štátnom majetku v Senici. Od roku 1960 študoval národopis. V roku 1962 však prešiel na Filozofickú fakultu Karlovej univerzity. Tam mohol študovať mimoeurópske kultúry, na Univerzite Komenského sa prednášalo hlavne o slovenskej tradičnej kultúre. Titul PhD. získal v roku 1998.

## Práca
Vzdelanie ukončil v roku 1966 popri zamestnaní diplomovou prácou o brazílskych indiánoch kmeňa Bororo čím sa podľa vlastných slov stal "prvým slovenským mimoeurópskym etnológom". Pracoval pre Slovenské národné múzeum v Martine a pripravil výstavu *Staroegyptské pamiatky zo zbierok slovenských múzeí*.

Podľa vlastných slov ho zaujímalo každých 10-15 rokov niečo iné: „*V 70. rokoch odev a staviteľstvo, v 80. etnografický atlas, v 90. slovenské menšiny v zahraničí a politicko-právne postavenie menšín na Slovensku, v 1. desaťročí 21. storočia to boli národnostné štatistiky a história Evanjelickej cirkvi na Slovensku. V tomto desaťročí som opäť pri tradičnom odeve s dôrazom na [[Záhorie]].*“

Vyučoval na Katedre etnológie a mimoeurópskych štúdií Filozofickej fakulty Univerzity sv. Cyrila a Metoda v Trnave. Je bývalým pracovníkom Ústavu etnológie SAV.

## Publikácie
Je spoluautorom koncepcie, redaktorom a autorom kapitoly o tradičnom odeve.
Je redaktorom a autorom hesiel Elektronickej encyklopédie Centra pre tradičnú ľudovú kultúru. Podieľal sa aj na *Historickom atlase Evanjelickej cirkvi a.v. na Slovensku*.

V roku 2015 bola ÚĽUVom vydaná Benžova kniha *Tradičný odev Slovenska, Traditional Clothing of Slovakia* pri príležitosti 70. výročia založenia tejto organizácie. Podľa ÚĽUVu, „*Pomerne rozsiahla monografia je syntézou tradičného odevu Slovenska z dvoch hľadísk: podľa jednotlivých druhov odevných súčiastok a z hľadiska príležitostí, na ktoré sa nosili. Autor nepristupoval k otázke tradičného odevu obvyklým spôsobom – podľa regiónov. Naopak, v diele zhrnul významné rozdiely medzi jednotlivými formami tradičného odevu a zároveň definoval ich spoločné vnútorné aj vonkajšie znaky.*“ Publikácia vznikla na základe *Etnografického atlasu Slovenska* z roku 1990 vydaného Ústavom etnológie SAV.

## Referencie

## Externé odkazy
* Profil na stránkách Ústavu etnológie SAV

Kategória:Osobnosti zo Senice
Kategória:Slovenskí etnológovia
Kategória:Slovenskí vysokoškolskí pedagógovia
Kategória:Pracovníci Slovenskej akadémie vied
Kategória:Vyučujúci na Filozofickej fakulte Univerzity sv. Cyrila a Metoda v Trnave
Javorová dolina

**Javorová dolina** môže byť:

*dolina vo Vysokých Tatrách, pozri Javorová dolina (Vysoké Tatry)
*dolina v Západných Tatrách, pozri Javorová dolina (Západné Tatry)
*chránené územie vo Vysokých Tatrách, pozri Javorová dolina (národná prírodná rezervácia)
Kazimierz Przerwa-Tetmajer

**Kazimierz Przerwa-Tetmajer** (* 12. február 1865, Ludźmierz, Poľsko† 18. január 1940 Varšava, Poľsko) bol poľský básnik, predstaviteľ poľskej literatúry a horolezec. Bol bratom poľského maliara Włodzimierza Tetmajera.

## Život
Narodil sa v rodine Adolfa Tetmajera a jeho druhej manželky Julie Grabowskej. Navštevoval I. Liceum Ogólnokształcące Bartłomeja Nowodworského v Krakove , Gymnázium sv. Anny v Krakove. V rokoch 18841886 študoval na Jagelonskej univerzite. 

Debutoval v roku 1886 roku poémovou prózou *Illa,* ale pravdepodobne jeho faktickým debutom bola novela "*Rekrut"* (jej text sa stratil). V roku 1888 roku Tetmajer dostal literárnu cenu za báseň venovanú pamiatke Mickiewicza, a rok neskôr za báseň venovanú na počesť Kraszewského. V rokoch 18881893 začal spolupracovať s novinami „Tygodnik Ilustrowany”, „Kurjer Warszawski” a krakovským denníkom  „Czas“. Vydal osem pokračovaní *Poezji*.

## Tatranské aktivity
Počas pobytu v Ludźmierzu poznal veľmi dobre Podhale, Spiš, Liptov i Vysoké Tatry. V rokoch 18811891 veľakrát  so svojim bratom  a priateľmi navštívil medzi inými s Januszom Chmielowskim  a Jerzym Żuławskim Vysoké Tatry. V roku 1892 urobil prvovýstup na  Bradavicu a  Kupolu. Okrem toho spolu s Tadeuszom Boyem-Żeleńskim s horskými vodcami vystúpili v rokoch 18891893 ako prví na Furkotský štít.  Po roku 1896  pre zdravotné problémy už nechodil na horolezecké túry. Navštevoval tatranské doliny a Podhalie. V roku 1902 horolezci pomenovali  jeho menom Gerlachovské sedlo a Towarzystwo Tatrzańskie mu udelilo čestné členstvo.

## Z tvorby
Fascinovaný goralským folklórom napísal cyklus povestí „Na skalnym Podhalu“ a tatranskú epopeju „Legenda Tatr“, ktorá má dve časti: „Maryna z Hrubego“ a „Janosik Nędza Litmanowski.“

V roku 1896 žil v Heidelbergu. Cestoval po Taliansku, Švajčiarsku,  Francúzsku a Nemecku. Po prvej svetovej vojne žil v Krakove a Zakopanom. Nakoniec sa usadil vo Varšave. V rokoch 19181919 bol účastníkom rokovaní v česko – slovensko – poľskom spore o hranice v Tatrách a pod nimi. Bol prezidentom Towarzystwa Literatów a Dziennikarzy Polskich (rok 1921), v roku 1928 mu udelili literárnu cenu mesta Varšava a v roku 1934 sa stal čestným členom poľskej Polskiej Akademii Literatury.

Básne Kazimierza Przerwy-Tetmajera boli mnohokrát zhudobnené a zdramatizované. V roku 1964 slovenský režisér Martin Ťapák nakrútil televízny film podľa Tetmajerovej predlohy  „Balada o Vojtovej Maríne“. V roku 1978 Martin Ťapák znova siahol po jeho tvorbe, keď nakrútil film „Krutá ľúbosť“.

## Zdroj
*  

Kategória:Poľskí básnici
Kategória:Nositelia Radu Františka Jozefa
Hellova-Volhardova-Zelinského reakcia

**Hellova-Volhardova-Zelinského reakcia** je substitučná chemická reakcia, ktorá predstavuje metódu prípravy α-halogénmastných kyselín a je založená na priamej halogenácii mastných a arylmastných kyselín za prítomnosti červeného fosforu alebo jeho halogenidov. Touto reakciou je možné nahradiť všetky α-vodíky kyselín, pričom kyseliny bez α-vodíkov sa takto nehalogenujú. Reakcia je výhodná najmä na zavednie brómu. Chlór v prítomnosti stôp fosforu reaguje podobne, ale omnoho menej selektívne, t.j. okrem α-chlórderivátov kyselín vznikajú aj ďalšie reakčné produkty. Pomenovaná je podľa chemikov Carla Magnusa von Hella, Jacoba Volharda a Nikolaja Dmitrijeviča Zelinskija.

## Referencie

## Externé odkazy

* Hell-Volhard-Zelinsky Reaction. In *Organic Chemistry Portal*. Buckten : Reto Müller, [s. a.] [cit. 2018-06-12].

Kategória:Chemické reakcie
Kategória:Menné reakcie
Index toku

**Index toku** je prírastok pomernej deformácie skúmaného materiálu vo zvolenom časovom intervale.

## Referencie

Kategória:Fyzika
Navažovačka

náhľad|Navažovačky

**Navažovačka** je sklenená nádoba valcovitého tvaru so zábrusovým uzáverom. Slúži na presné navažovanie a uschovávanie tuhých a kvapalných látok pri analytických stanoveniach, najmä látok prchavých, citlivých na vzduch alebo hygroskopických.

## Referencie

## Iné projekty

Kategória:Laboratórne sklo
Kategória:Hmotnosť
Uspávanka

[thumb|Matka s dieťaťom v kolíske, obraz z 19. storočia ([Sigfrid August Keinänen, 1884)]]
**Uspávanka** môže byť:
* pieseň, ktorou matka prejavovala lásku svojmu dieťaťu. Spievali sa nad kolískou vyznačujúc sa pokojným rytmom a melódiou. Spev uspávanky bol sprevádzaný rytmickými pohybmi kolísky. Žánrovo patria uspávanky k lyrickým ľudovým piesňam využívajúc žartovné aj vážne motívy. Ide o žáner nachádzajúci sa u každého národa a býva považovaná za prvý stret človeka s estetickým a umeleckým prejavom.
* umelá vokálna alebo inštrumentálna upokojujúca skladba. Hudobní skladatelia inšpirovaní rytmom uspávanky zvykli týmto termínom označovať svoje diela vytvorené pre jeden alebo viac hudobných nástrojov - napríklad uspávanka pre klavír, opus 57 od F. Chopina. Podobne tomu bolo pri básnikoch, ktorých diela z niektorého hľadiska pripomínali žáner uspávanky (napríklad Verlaine alebo Kipling).

Ďalší text sa zaoberá uspávakou v prvom význame.

Cieľom uspávanky je utíšiť alebo uspať dieťa. Textovo sa preto uplatňujú prvky zvukomalebnosti (napr. hajaja hajaja), deminutíva (Janíčko, Anička-dušička), opakovanie slov (usniže mi, usni). Text uspávanky následne spĺňa utišujúcu funkciu aj funkciu privrávania sa dieťaťu. Častými motívmi sú tiež zmienky o speve, príprave jedla a sociálnych otázkach. Rytmus aj melódia sú voľné, na jeden nápev sa spievajú rozličné kombinácie relatívne samostatných strof.

Uspávanky sa klasifikujú ako žáner detského folklóru. Patria k nemu slovesné, hudobné, dramatické aj tanečné prejavy primárne určené detskému adresátovi. Podľa týchto kritérií je uspávanka definovaná ako citovo zafarbený monológ matky adresovaný dieťaťu. S týmto žánrom sa dieťa stretáva ako s prvým už v útlom veku. Texty sú slovnou aj zvukovou hrou, pričom autor (ľudový umelec) pracoval primárne s prvkami eufónie v materinskom jazyku. Uspávanky boli komponované tak, aby sled slov a slabík pôsobil na detské zmysly upokojujúco.

## Uspávanky na Horehroní
Žáner uspávanky nie je v tejto oblasti Slovenska mimoriadne rozvinutý. Pri uspávaní dieťaťa sa nespievalo vôbec alebo sa využívala akákoľvek ľudová pieseň. Ženy zvyčajne poznali iba málo uspávaniek a z uvedenej oblasti je ich zachovaných v písanej podobe iba jedenásť. Často išlo o uspávankove motívy na spievané na melódiu trávnicových piesní. Uspávanky majú tiež charakter príležitostných piesní a reprezentujúci celoslovenský štandard. Okrem hudobného prepojenia s trávnicami majú aj samostatné melódie. Dominuje v nich primárne dvojdielnosť, ale taktiež aj kvartonálne a kvinttonálne melódie. Rytmus plynie voľne v zmysle parlanda, čiže skôr hovorovo ako spievane.

## Príklad slovenskej uspávanky

## Referencie

## Ďalšia literatúra
* 
* 

## Iné projekty

## Externé odkazy
* Uspávanky pre děti online na EduWorld.sk
* České uspávanky/ukolébavky pre deti na ProDětiCokoliv.cz
* Uspávanky od Najmama.sk

Kategória:Folklór
Kategória:Ľudové piesne
Trojský most

náhľad|Trojský most, 2016

**Trojský most** je cestný a električkový most cez rieku Vltavu v Prahe. Bol slávnostne otvorený 4. októbra 2014, pre dopravu bol sprístupnený o dva dni neskôr. Vedie od Partizánskej ulice v Holešoviciach do oblasti ulíc Novej Povltavskej a Trójskej v Tróji. Slúži miestnej doprave a nahradil pôvodný provizórny trójsky električkový most, s názvom „Rámusák“, ktorý slúžil od roku 1981 do roku 2013.

## Iné projekty

## Zdroj

Kategória:Holešovice

Kategória:Oblúkové mosty
Kategória:Troja
Kategória:Mosty v Prahe
Kategória:Cestné mosty v Česku
Kategória:Mosty cez Vltavu
The One (Toronto)

**The One** je mrakodrap vo výstavbe kanadskom meste Toronto. Po dokončení má byť najvyššou budovou v Kanade. S výškou 306,3 m a 85 poschodiami, bude vyšší ako First Canadian Place, najvyššia budova Kanady od roku 1976. Bude tiež prvým torontským v kategórii *supertall* (viac než 300 m vysoký), podľa definície Council on Tall Buildings and Urban Habitat. Dokončenie stavby sa predpokladá do roku 2022 alebo 2023, obchodné priestory by mali byť otvorené v roku 2020.

Celkový projekt má stáť 1 miliardu dolárov.

V januári 2021 developer Mizrahi Developments požiadal o zmenu výšky The One. Ak ju mesto schváli, The One bude mať 94 poschodí a výšku 338,3 metra.

## Referencie

## Iné projekty

## Externé odkazy
* Projekt na UrbanToronto

## Zdroj

Kategória:Mrakodrapy v Toronte
Kategória:Architektúra z 2017
Gerlachovské sedlo

**Gerlachovské sedlo** (iné názvy: **Tetmajerove sedlo**, **Tetmajerov prielom**, **Prielom Tetmajera**; , , ) je najvýraznejšie sedlo v masíve Gerlachovského štítu, tvoriace hlbokú depresiu v hrebeni medzi ním a Zadným Gerlachom vo Vysokých Tatrách.

Z Gerlachovského sedla spadajú na obidve strany dva výrazné žľaby: k juhozápadu do Batizovskej doliny Valový žľab () a k severovýchodu do Velickej doliny Darmstädterov žľab ().

## Názov
Je odvodený  z polohy v masíve Gerlachovského štítu. Prešiel naň z podtatranskej obce Gerlachov, ktorej chotár zasahoval do tejto oblasti. V roku 1902 zaviedli Poliaci pre Gerlachovské sedlo názov *Przełęcz Tetmajera*, na počesť svojho literáta Kazimierza Przerwu-Tetmajera. Názov veľmi prenikol aj do našej praxe.

## Prví v sedle
* V lete Janusz Chmielowski, Jędrzej Wala ml., 24. augusta 1895. 
* V zime Julius Andreas Hefty, Gyula Komarnicki, 9. februára 1913.

## Turistika
Do sedla sa dá dostať niekoľkými spôsobmi. Najjednoduchšia cesta vedie Valovým žľabom z Batizovskej doliny, o niečo náročnejší je výstup cez tzv. Tatarkovu próbu z Velickej doliny. Cez Gerlachovské sedlo vedie aj Martinovka, populárna hrebeňovka na Gerlachovský štít.

Výstup je legálne možný len s horským vodcom.

## Referencie


## Zdroj
 

## Externé odkazy
* Poloha na turistickej mape 

Kategória:Sedlá Vysokých Tatier
App Inventor

náhľad|App Inventor

**App Inventor** je vývojové prostredie a grafický programovací jazyk pre mobilné telefóny. Používa sa vo výučbe programovania, ale možno v ňom vyvíjať aj plnohodnotné aplikácie. Je podporovaný operačný systém Android, ale aj iOS. Prostredie App Invetora je spúšťané vo webovom prehliadači a zdrojový kód je ukladaný v cloude. Vývojové prostredie má dve základné obrazovky: 
*Designer – slúži na návrh dizajnu aplikácie.
*Blocks – pokrýva algoritmickú časť aplikácie cez vkladanie blokov zdrojového kódu.

App Inventor bol pôvodne vyvinutý spoločnosťou Google. V súčasnosti je pod správou Massachusetts Institute of Technology (MIT), pričom Google projektu naďalej poskytuje svoju podporu.

## Zdroje
*Oficiálna stránka

Kategória:Programovacie jazyky
Kategória:Vývojové prostredia
Krčmárov žľab

**Krčmárov žľab**, skomolená transkripcia *Karčmarov žľab*, *Karczmarov žľab, Karczmarzov žľab*, () je výrazný žľab zvažujúci sa z Lavínovej lávky, najnižšieho úzkeho sedla medzi Kotlovým štítom a Čertovou vežou v masíve Gerlachovského štítu vo Vysokých Tatrách. Končí sa nad Dlhým  plesom vo Velickej doline, ktoré sa pomaly zanáša nánosmi kameňov padajúcich zo žľabu. Je to jeden z najväčších tatranských žľabov. Dlhý je približne , v dolnej časti je asi 100 metrov široký, v hornej len niekoľko metrov. Väčšinu roka je vyplnený snehom. Je to obľúbená horolezecká cesta na vrchol Gerlachovského štítu, rovnako však aj nebezpečná pre padajúce kamenné lavíny. V žľabe zahynuli mnohí odvážlivci. 

## Názov
Transkripcia zvádzala, že ho pomenovali podľa nejakého zabudnutého horolezeckého dejateľa. František Dénes v ročenke Uhorského karpatského spolku opisuje ako tu dolapil pytliačiaceho krčmára z niektorej z podtatranských obci. Bezmenný žľab na pamiatku svojho dobrodružstva nazval Krčmárovým žľabom, podľa pytliakovho občianskeho zamestnania. 
 
## Prví
Prvovýstupy žľabom na Gerlachovský štít:
*Ludwig Darmstädter, August Otto a Hans Stabeler, 22. júla 1899 – v lete
*Janusz Chmielowski, Karol Jordán, Klemens Bachleda, Ján Franzst. a Pavol Spitzkopf, 15. januára 1905 – v zime

## Turistika
Výstup je možný len s horským vodcom.

## Referencie


## Externé odkazy
* Poloha na turistickej mape 

Kategória:Vysoké Tatry
Suchý vrch (vrch v Západných Tatrách)

**Suchý vrch** (; ) je vrch v Západných Tatrách na Slovensku. Leží nad Suchou dolinou, nad obcou Liptovské Matiašovce, približne  severne od Liptovského Mikuláša. 

## Poloha
Nachádza sa na západnom okraji Tatier, v geomorfologickom podcelku Západné Tatry a ich časti Sivý vrch. Vrch leží v Žilinskom kraji, v okrese Liptovský Mikuláš a na katastrálnom území obce Liptovský Trnovec. Najbližšími sídlami sú severozápadne situované Huty, severne leží Zuberec, juhozápadne Liptovské Matiašovce a Kvačany, južne Bobrovček a Jalovec a juhovýchodne Žiar. Vrch sa nachádza v Tatranskom národnom parku a patrí aj do národnej prírodnej rezervácie Suchá dolina.

## Opis
Nachádza sa v západnej rázsoche Ostrej (), ktorá oddeľuje Suchú dolinu na severe a Huňovú dolinu na juhu. Samotná Ostrá je oddelená sedlom Suchá priehyba (). Na Suchom vrchu sa rázsocha delí na dve vetvy (kratšiu severozápadnú a dlhšiu juhozápadnú nazývanú Suchý grúň), ktoré klesajú do Suchej doliny. Obe vetvy sú navzájom oddelené Javorovou dolinou. Suchý grúň ďalej oddeľuje Javorovú dolinu od doliny Pod Homôľkou. Severné svahy odvodňuje Suchý potok do Kvačianky v povodí Váhu, voda z južných odteká do Suchého potoka Huňovou. Suchý vrch je pokrytý lesným porastom. 

Východným smerom leží Veľká Kopa (), sedlom Suchá priehyba oddelená Ostrá (), Lysec (), Salatín () a Sivý vrch (), severným Kozinec (), Čelo () a Biela skala (), západným Kopec (), Blato (), Holica (), Ostrý vrch () a Huňová () a južným Opálenica (), Fatrová (), Babky (), Žľaby (), Mních () a Malá Kopa (). Na vrchol nevedie značený turistický chodník. 

### Výhľady
Súvislý lesný porast na vrchole neumožňuje rozhľad. Z vhodných častí sú viditeľné okolité vrcholy Západných Tatier a okolité doliny, výnimočne aj Oravské Beskydy, Oravská Magura, Skorušinské a Chočské vrchy, Malá a Veľká Fatra a časť Nízkych Tatier.

## Prístup
Na Suchý vrch nevedie značená turistická trasa, preto vrchol ležiaci v národnej prírodnej rezervácie Suchá dolina je turisticky neprístupný. V minulosti viedla neznačená turistická trasa zo sedla Predúvratie do sedla Suchá priehyba. Najľahší prístup i dnes tak vedie hrebeňom z Ostrej.

## Referencie

## Pozri aj
* Západné Tatry
* Sivý vrch (geomorfologická časť)
* Tatranský národný park
* Sivý vrch (národná prírodná rezervácia)
* Zoznam vrcholov v Západných Tatrách

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Liptovský Trnovec
Anestéziologicko-resuscitačné oddelenie

**Anestéziologicko-resuscitačné oddelenie** je spolu s Jednotkou intenzívnej starostlivosti (JIS) špecializovanou súčasťou zdravotníckych zariadení (nemocníc) charakterizované možnosťou intenzívnej starostlivosti najmä vďaka vyššiemu pomeru medzi počtom členov personálu a počtom ošetrovaných pacientov, špecializovanej odbornej príprave a špecifickým skúsenostiam personálu, kontinuálnemu monitoringu stavu pacienta, technologickému (prístrojovému) vybaveniu, organizácii práce a priestorovému usporiadaniu. V praxi má na ARO/JIS jedna sestra v starostlivosti jedného alebo dvoch pacientov, jeden lekár má v starostlivosti zvyčajne najviac štyroch pacientov. Na anestéziologicko-resuscitačných oddeleniach (ARO) sú na Slovensku hospitalizovaní pacienti s polytraumou, s potrebou opakovaných operácií, v ťažkom šoku, so sepsou a s potrebou dlhodobej umelej pľúcnej ventilácie. Starostlivosť poskytovanú na ARO a JIS možno vo všeobecnosti vnímať ako podobnú, na ARO sú pacienti hospitalizovaní najmä v bezprostrednom pooperačnom období. Normatívy personálneho obsadenia na ARO sú na Slovensku stanovené vyššie ako normatívy určené pre JIS.

**Anestéziológia** zabezpečuje bezbolestné vykonávanie diagnostických a liečebných výkonov operačnej i neoperačnej povahy v celkovej i regionálnej anestézii a predoperačnú prípravu v spolupráci s inými odbormi, pokiaľ si to vyžaduje stav a pridružené ochorenia pacienta. Na **oddelení intenzívnej medicíny** sú hospitalizovaní pacienti, u ktorých hrozí alebo už nastalo zlyhávanie dôležitých orgánov. Jedná sa o stavy s poruchou vedomia rôznej príčiny, úrazy, poruchy vnútorného prostredia, stavy dychovej nedostatočnosti s potrebou umelej pľúcnej ventilácie, stavy vyžadujúce podporu krvného obehu a pod. Na zabezpečenie monitoringu a intenzívnej liečby sú potrebné špeciálne monitory vitálnych funkcií, dávkovače liekov, prístroje podporujúce životné funkcie pacienta a pod.

## Referencie

Kategória:Nemocnice
RW Cephei

|}

**RW Cephei** je oranžový hyperobor v súhvezdí Cefeus. Nachádza sa na okraji oblasti H II Sharpless 132 v malej otvorenej hviezdokope Berkeley 94. Podľa jedného zo zdrojov je to jedna z najväčších objavených hviezd, má 1 535 priemerov Slnka (1,068 × 109 km; 7,14 au), takže má väčší priemer ako obežná dráha planéty Jupiter.

RW Cephei je tiež polopravidelná premenná hviezda, čo znamená, že je pomaly sa meniaci žltý obor alebo nadobor. Rozsah vizuálnej veľkosti je od 6,0 do 7,3, zatiaľ čo fotografický rozsah je od 8,6 do 10,7. Všeobecný katalóg premenných hviezd poskytuje obdobie periódy približne 346 dní, iné štúdie však naznačujú rôzne obdobia a určite žiadnu silnú periodicitu.

## Zdroj

Kategória:Hyperobry
Kategória:Hviezdy typu K
Kategória:Premenné hviezdy
Kategória:Súhvezdie Cefeus
212466
110504
034387
Kategória:Polopravidelné premenné hviezdy
31299
040586
Kategória:Oranžové hyperobry
Ušatá veža

**Ušatá veža** (, , ) je  najvýraznejšia veža v severozápadnom hrebienku Malého Kežmarského štítu, od neho oddelená Ušatým sedlom vo Vysokých Tatrách. Má  dva  blízko seba položené takmer rovnako vysoké vrcholky (). 
Od Ušatého sedla medzi Ušatou vežou a stenou Malého Kežmarského štítu sa zvažuje šikmo, smerom dole, markantný žľab    nazývaný Nemecký rebrík. 
Vrcholky Ušatej veže nie sú dostupné pre turistov. Najvýhodnejšia horolezecká cesta sa ponúka z Ušatého sedla. 

## Názov
Názov vytvoril Arno Puškáš. Poľský znalec Tatier a historik Witold Henryk Paryski ho hodnotil ako nevhodný a použil vo svojej monografii o Tatrách pomenovanie *Złota Turnia*. Odvodil ho od pomenovania  *Złota Przełączka* (Ušaté sedlo). Tento názov a ďalšie podobné v tejto skupine tatranských objektov sa viaže k zlatokopom. Ušatým sedlom totiž v prvej polovici 18. storočia ako prví pravidelne prechádzali kežmarskí zlatokopi Fábryovci do svojich ťažobných revírov na Medených lávkach. Ucho, z ktorého je odvodený slovenský názov, je skalnatý úšust v dolných častiach pravej strany nižného stupňa severnej steny Malého Kežmarského štítu. Svojim pôdorysom pripomína ušný boltec.  

## História
Prvovýstupy:
* Alfred Grosz, Tibold Kregczy a Lajos Rokfalusy, 26. júla 1912 – v lete na obidva vrcholky.
* Jan Alfred Szczepański, 8. mája 1928 – v zime, na juhovýchodný vrchol.

## Referencie


## Zdroj
 

## Externé odkazy
* Poloha na turistickej mape 

Kategória:Vrchy Vysokých Tatier
Kategória:Dvojtisícovky na Slovensku
Juraj Bánik

**Juraj Bánik** (* 15. máj 1818, Zvolen† 4. september 1901, tamže) bol slovenský historik, publicista, mestský notár a úradník.

## Životopis
Počiatky štúdia sa viažu k rodnému Zvolenu, neskôr pre svoje evanjelické vierovyznanie pokračoval na evanjelickom lýceu v Banskej Štiavnici a potom na evanjelickom kolégiu v Prešove. Následne pracoval ako advokát, mestský hlavný notár a dočasne ako mešťanosta. Po celý život bol hrdý na slovenský pôvod a protestantské vierovyznanie.

Materiál, ktorý zozbieral Juraj Bánik bol podklad pre historický román Terézie Vansovej *Kliatba*.

V roku 1867 publikoval v *Národnom kalendári* článok o histórii Zvolena, v rozšírenej podobe vyšla v roku 1891 knižne pod názvom *Slobodné a kráľovské mesto Zvolen*. Prispieval aj do časopisu *[[Obzor (1863 – 1886)|Obzor]]*.

Od konca 20. storočia jeho meno nesie ulica vo Zvolene.

## Dielo
* 

## Zdroje

Kategória:Slovenskí advokáti
Kategória:Slovenskí notári
Kategória:Slovenskí publicisti
Kategória:Osobnosti s ulicami
Kategória:Osobnosti zo Zvolena
Fortuna liga 2018/2019 (Slovensko)

**Fortuna liga 2018/2019** bol 26. ročník najvyššej futbalovej súťaže na Slovensku. Jej víťazom sa stal Slovan Bratislava. Do predkola Európskej ligy si vybojovali miestenku FC DAC 1904, MFK Ružomberok a víťaz pohára FC Spartak Trnava. Zostupujúcim do druhej najvyššej súťaže je FK Železiarne Podbrezová. Baráž o udržanie si zahral AS Trenčín s druhým tímom druhej ligy, s FK Poprad. Trenčania sa udržali v celkovom skóre .

Titul obhajoval FC Spartak Trnava, nováčikom bol ŠKF Sereď.

## Základná časť

### Tabuľka

### Zápasy

## Nadstavbová časť

### Skupina o titul

#### Tabuľka

#### Zápasy

### Skupina o udržanie

#### Tabuľka

#### Zápasy

## Baráž o udržanie

----
Trenčín vyhral v celkovom skóre .

Víťaz dvojzápasu hrá v budúcej sezóne Fortuna ligu, porazený druhú najvyššiu súťaž.

## Štatistiky

### Góly

### Asistencie

### Čisté kontá

### Hráči, ktorí dosiahli hetrik

## Sponzori a televízne práva
26. ročník najvyššej slovenskej futbalovej súťaže sponzorovala stávková kancelária Fortuna. Z tejto spolupráce plynul aj názov súťaže. Mimo iné patril medzi sponzorov aj Adidas, oficiálny dodávateľ lôpt.

Čo sa týka práv na vysielanie Fortuna ligy v TV, práva vlastnila RTVS (1 zápas za kolo) a Orange Šport (Orange) (1 zápas za kolo). Internetové vysielacie práva vlastnil web Husté.tv, ktorý na svojom webe vysielal všetky zápasy sezóny zadarmo. 

## Referencie



## Externé odkazy
* Oficiálna stránka Fortuna ligy
* Správy o zápasoch
* Husté.tv

Kategória:Futbal v 2018
Kategória:Futbal v 2019
Kategória:Najvyššia futbalová súťaž na Slovensku
Kultúra reálnej virtuality

**Kultúra reálnej virtuality** je pojem, ktorý do sociológie a mediálnych štúdií uviedol Manuel Castells. Castells dobre vedel, že realita, v ktorej žijeme, vždycky bola virtuálna. Vždy nám ju sprostredkovávaly symboly, predovšetkým jazyk. Avšak doba elektroníckych médií veci ešte viac skomplikovala. Podla Castellse už nežijme iba v realite virtuálnej. Tím, že médiami sprostredkované informácie nás naozaj pohltily tak, že iný prístup k okolitému svetu ako sprosredkovaný médiami takmer nemáme, hovorí Castell práve o *kultúre reálnej virtuality*, kultúre, v ktorej takmer všetko je virtuálne, sprostredkované médiami a ako také to vytvára našu každodennú realitu. Koncept je založený McLuhanovho diktu, že médium je sdelenie.

## Referencie

Kategória:Sociológia
Kategória:Kultúra
Kategória:Spoločnosť
Invar

náhľad|Graf závislosti koeficientu teplotnej rozťažnosti na podieli niklu v niklovej oceli
**Invar** je zliatina železa a niklu v pomere 36 percent niklu a 64&nbsp;% železa, s malou prímesou uhlíka a chrómu. 
Túto zliatinu vynašiel v roku 1896 švajčiarsky fyzik Charles Edouard Guillaume, za čo dostal v roku 1920 Nobelovu cenu za fyziku.

Významnou vlastnosťou invaru je veľmi nízky koeficient teplotnej rozťažnosti α = 1.2 × 10-6 K-1, čo umožňuje vyrábať z neho súčiastky, ktorých rozmery sú veľmi málo ovplyvnené zmenami teploty. Používa sa napr. v hodinárstve, topografii, optických prístrojoch ai.

## Referencie


## Iné projekty

## Externé odkazy

*What is Invar?, Antica Orologeria Lamberlan

## Zdroj

Kategória:Zliatiny niklu
Kategória:Uhlík
Kategória:Zliatiny železa
Železničná stanica Lučenec

**Železničná stanica Lučenec** je železničná stanica v meste Lučenec. Leží na tratiach Zvolen – Košice, Lučenec – Veľký Krtíš a Lučenec – Utekáč. Nie je elektrifikovaná. V Lučenci sa aktuálne nachádza ešte jedna fungujúca železničná zastávka umiestnená na železničnej trati Lučenec - Utekáč, jedná sa o železničnú zastávku Opatová pri Lučenci.

Stanica patrí pod sekciu riadenia dopravy Oblastného riaditeľstva Zvolen Železníc Slovenskej republiky..

## Doprava a služby
Na stanici sa nachádza pokladňa ZSSK, ktorá vydáva vnútroštátne a medzinárodné cestovné lístky v systéme KVC. Pri železničnej stanici sa nachádza zrekonštruovaná autobusová stanica s novou budovou čakárne pre cestujúcich a služby. Na stanici sídli Turistická a informačná agentúra. Poskytovaná je aj „reštaurácia, občerstvenie, sociálne zariadenia, ubytovanie v blízkosti“.

## Rekonštrukcia stanice
Rekonštrukcia stanice začala 21. novembra 2016. Zahŕňa rekonštrukciu železničného zvršku, nástupíšť, kanalizácie, osvetlenia a samotnej staničnej budovy. Inštalovaný mal byť aj nový informačný a hlasový systém. Rekonštrukcia bola predĺžená kvôli zmeneným podmienkam, ale mala byť ukončená do konca roku 2017.
Celkový rozpočet rekonštrukcie bol približne 3 milióny eur.

## Galéria

Súbor:Lučenec - Železničná stanica -a.jpg|Stanica po rekonštrukcii
Súbor:Lučenec - Železničná stanica - rekonštrukcia 2017 (2).jpg|Stanica počas rekonštrukcie (2017)
Súbor:Lučenec - pohľad na koľaje.jpg|Pohľad z cestného mosta


## Referencie

## Iné projekty

## Externé odkazy
* Stanica na stránke VLAKY.NET
* Rekonštrukcia železničnej stanice

Lučenec
Kategória:Doprava v Lučenci
Kategória:Stavby v okrese Lučenec
Február 2019

## Udalosti

## Úmrtia
* 1. február – Imrich Kružliak, slovenský historik, spisovateľ, publicista a exilový pracovník (* 1914)
* 4. február – Mária Miadoková, slovenská poetka a bývalá zdravotná sestra (* 1940)
* 4. február – Matti Nykänen, fínsky skokan na lyžiach (* 1963)
* 5. február – Václav Vorlíček, český režisér a scenárista (* 1930)
* 6. február – Manfred Eigen, nemecký chemik, nositeľ Nobelovej ceny (* 1927)
* 6. február – Anton Kret, slovenský dramaturg, teatrológ, prekladateľ a publicista (* 1930)
* 6. február – Rosamunde Pilcherová, britská spisovateľka (* 1924)
* 6. február – Heidi Tofflerová, americká futurologička a publicistka (* 1929)
* 8. február – Branislav Lichardus, slovenský vedec a diplomat, predseda Slovenskej akadémie vied (* 1930)
* 10. február – Boris Okánik, slovenský tenista a tenisový rozhodca (* 1929)
* 11. február – Juraj Cajchan, slovenský karikaturista pôsobiaci v švédskom Göteborgu (* 1941)
* 13. február – Miroslav Kusý, slovenský marxistický filozof, politológ a politik (* 1931)
* 16. február – Bruno Ganz, švajčiarsky herec (* 1941)
* 18. február – Alessandro Mendini, taliansky dizajnér a architekt (* 1931)
* 18. február – Stanislav Milota, český kameraman a signatár Charty 77, manžel herečky Vlasty Chramostovej (* 1933)
* 19. február – Karl Lagerfeld, módny návrhár (* 1933)
* 19. február – Juraj Marik, slovenský učiteľ, básnik a podnikateľ, pôsobiaci medzi Slovákmi v Maďarsku (* 1933)
* 24. február – Alexander Petržalský, slovenský raper, producent, DJ a promotér (* 1980)
* 25. február – Mark Hollis, anglický hudobník, frontman skupiny Talk Talk (* 1955)
* 26. február – Oľga Bleyová, slovenská výtvarníčka a fotografka (* 1930)
* 26. február – Jiří Pomeje, český herec a filmový producent (* 1964)
* 28. február – Jiří Pecha, český divadelný, televízny a filmový herec (* 1944)
* 28. február – André Previn, americký klavirista a dirigent (* 1929)

## Referencie


Kategória:2019
Marec 2019

## Udalosti

* 16. marec – na Slovensku sa uskutočnilo prvé kolo voľby prezidenta Slovenskej republiky, vyhrala ho a do druhého kola postúpila Zuzana Čaputová so ziskom 40,57 % platných hlasov, do druhého kola postúpil aj Maroš Šefčovič so ziskom 18,66 % platných hlasov
* 30. marec – na Slovensku sa uskutočnilo druhé kolo voľby prezidenta Slovenskej republiky, vyhrala ho Zuzana Čaputová so ziskom 58,40 % platných hlasov, t.j. 1 056 582 hlasov, prehral Maroš Šefčovič, ktorého volilo 41,59% zúčastnených

## Úmrtia
* 1. marec – Žores Ivanovič Alfiorov, ruský fyzik, nositeľ Nobelovej ceny (* 1929)
* 1. marec – Kevin Roche, americko-írsky architekt (* 1922)
* 3. marec – Paulína Snopková, slovenská paleontologička, odborníčka na palynológiu (* 1932)
* 4. marec – Keith Flint, britský spevák a tanečník elektronickej skupiny The Prodigy (* 1969)
* 4. marec – Luke Perry, americký herec (* 1966)
* 5. marec – Mária Rudavská, slovenská výtvarníčka (* 1941)
* 7. marec – Kelly Catlinová, americká dráhová a cestná cyklistka (* 1995)
* 9. marec – Albert Marenčin, slovenský dramaturg, scenárista, prekladateľ, prozaik, básnik, surrealista, výtvarník a kolážista (* 1922)
* 11. marec – Emil Kosír, slovenský divadelný, televízny a filmový herec (* 1937)
* 12. marec – Věra Bílá, česká speváčka a hudobníčka rómskej národnosti (* 1954)
* 14. marec – Godfried Danneels, belgický kardinál, emeritný arcibiskup Mechelen-Brusel a emeritný prímas Belgicka (* 1933)
* 16. marec – Dick Dale, americký surf rockový gitarista (* 1937)
* 20. marec – Jozef Viktor Adamec, rímskokatolícky americký biskup slovenského pôvodu, organizátor kultúrneho života Slovákov v Spojených štátoch (* 1935)
* 20. marec – Milan Píka, český a slovenský brigádny generál, príslušník RAF a zahraničného odboja, po roku 1948 politicky prenasledovaný (* 1922)
* 22. marec – Ivan Novotný, slovenský lekár, odborník na liečbu závislostí (* 1934)
* 26. marec – Daniel Nekonečný, český spevák (* 1966)
* 27. marec – Valerij Fiodorovič Bykovskij, sovietsky kozmonaut (* 1934)
* 29. marec – Akvinas Juraj Gabura, slovenský rímskokatolícky kňaz a rehoľník – dominikán (* 1915)

## Referencie


Kategória:2019
Apríl 2019

## Udalosti

## Úmrtia
* 5. apríl – Sydney Brenner, britský molekulárny biológ, nositeľ Nobelovej ceny (* 1927)
* 5. apríl – Igor Dobiš, slovenský filmový režisér, kritik a vysokoškolský pedagóg (* 1941)
* 6. apríl – David J. Thouless, britský fyzik, nositeľ Nobelovej ceny (* 1934)
* 10. apríl – Barbara Marxová Hubbardová, americká futurologička (* 1929)
* 13. apríl – Paul Greengard, americký neurobiológ, nositeľ Nobelovej ceny za fyziológiu alebo medicínu (* 1925)
* 13. apríl – Ján Starší, slovenský hokejista a tréner (* 1933)
* 14. apríl – Bibi Anderssonová, švédska herečka (* 1935)
* 14. apríl – Jaroslav Blaho, slovenský divadelný kritik, teatrológ a historik (* 1942)
* 14. apríl – Martin Slobodník, slovenský sinológ, tibetológ, prekladateľ, historik a žurnalista (* 1970)
* 15. apríl – Owen Kay Garriott, americký vedec a astronaut (* 1930)
* 17. apríl – Alan García, peruánsky politik a prezident (* 1949)
* 18. apríl – Lorraine Warrenová, americká paranormálna vyšetrovateľka (* 1927)
* 20. apríl – Peter Colotka, slovenský právnik, vysokoškolský pedagóg a bývalý politik (* 1925)
* 23. apríl – Ján Luxemburský, veľkovojvoda Luxemburska (* 1921)
* 27. apríl – Vlastislav Cesnak, srbský maliar a architekt, dolnozemský Slovák (* 1945)
* 29. apríl – John Singleton, americký režisér, scenárista a producent (* 1968)
* 30. apríl – Peter Mayhew, britsko-americký filmový herec, známy pre rolu Chewbaccu z Hviezdnych vojen (* 1944)

## Iné projekty

Kategória:2019
Máj 2019

## Udalosti

* 25. máj – na Slovensku sa konali voľby do Európskeho parlamentu

## Narodenia
* 6. máj – Archie Mountbatten-Windsor, syn princa Harryho, vojvodu zo Sussexu, a Meghan, vojvodkyne zo Sussexu

## Úmrtia
* 1. máj – Ieoh Ming Pei, americký architekt (* 1917)
* 1. máj – Vladimír Poštulka, český textár, spisovateľ, publicista, scenárista a gurmán-kritik (* 1943)
* 3. máj – Goró Šimura, japonský matematik a profesor (* 1930)
* 6. máj – Ján Findra, slovenský jazykovedec, vysokoškolský pedagóg, prvý rektor Univerzity Mateja Bela v Banskej Bystrici (* 1934)
* 7. máj – Václav Postránecký, český herec, dabér a pedagóg (* 1943)
* 7. máj – Adam Svoboda, český hokejový brankár (* 1978)
* 7. máj – Jean Vanier, kanadský spisovateľ (* 1928)
* 11. máj – Peggy Liptonová, americká herečka, modelka a speváčka (* 1946)
* 12. máj – Mačiko Kjó, japonská divadelná, filmová a televízna herečka, ktorá bola vo filmovom herectve aktívna najmä v 50. a 60. rokoch (* 1924)
* 13. máj – Doris Day, americká herečka, speváčka a aktivistka (* 1922)
* 16. máj – Bob Hawke, austrálsky odborový predák a politik, predseda vlády Austrálie (* 1929)
* 18. máj – Karol Kahoun, slovenský historik umenia, pamiatkár a univerzitný pedagóg (* 1930)
* 20. máj – Niki Lauda, rakúsky pilot Formuly 1, trojnásobný majster sveta, neskôr podnikateľ v oblasti leteckej dopravy (* 1949)
* 22. máj – Dušan Mitana, slovenský spisovateľ (* 1946)
* 24. máj – Murray Gell-Mann, americký fyzik, nositeľ Nobelovej ceny (* 1929)
* 29. máj – Miloslav Mojžiš, slovenský skladateľ, aranžér, textár, scenárista, spisovateľ, producent, inštrumentalista a dirigent (* 1958)
* 31. máj – Silvia Petöová, slovenská herečka a moderátorka (* 1968)

## Referencie


Kategória:2019
Jún 2019

## Udalosti

* 15. jún – do úradu prezidenta Slovenskej republiky bola inaugurovaná Zuzana Čaputová, sľub zložila o 12.07, ide o prvú ženu a najmladšiu osobu, ktorá dovtedy tento úrad zastávala

## Úmrtia
* 1. jún – Michel Serres, francúzsky filozof a akademik (* 1930)
* 3. jún – Hans Ankum, holandský právny historik, papyrológ a právny romanista svetového významu (* 1930)
* 4. jún – Lennart Johansson, švédsky futbalový funkcionár, dlhoročný prezident UEFA (* 1929 (* 1929)
* 7. jún – Jozef Minárik, slovenský hasič a funkcionár orgánov požiarnej ochrany (* 1941)
* 9. jún – Štefan Barták, slovenský politický a verejný činiteľ, primátor Bratislavy, poslanec SNR a člen Ústredného výboru KSČ (* 1940)
* 12. jún – Philomena Lynottová, írska spisovateľka a podnikateľka (* 1930)
* 13. jún – Lýdia Volejníčková, slovenská speváčka (* 1952)
* 15. jún – Wilhelm Holzbauer, rakúsky architekt (* 1930)
* 15. jún – Franco Zeffirelli, taliansky režisér (* 1923)
* 17. jún – Muhammad Mursí, egyptský politik a inžinier, piaty prezident Egypta (* 1951)
* 21. jún – Dimitris Christofias, cyperský komunistický politik a prezident Cypru v rokoch 2008 – 2013 (* 1946)
* 22. jún – Anton Bendík, slovenský folklorista, hráč na jednoradovú heligónku a sólový spevák (* 1931)
* 23. jún – Igor Gallo, slovenský spisovateľ, básnik, publicista a prozaik (* 1936)
* 24. jún – Juraj Bindzár, slovenský divadelný, televízny a filmový režisér a scenárista, autor rozhlasových a divadelných hier, publicista, pesničkár a básnik (* 1943)
* 26. jún – Peter Glocko, slovenský spisovateľ, scenárista a autor literatúry pre deti a mládež (* 1946)
* 26. jún – Max Wright, americký herec známy ako predstaviteľ Willieho Tannera zo sitcomu ALF (* 1943)
* 30. jún – Mitchell Feigenbaum, americký matematický fyzik (* 1944)

## Referencie


Kategória:2019
Január 2019

## Udalosti

## Úmrtia
* 5. január – Milan Jankovič, český literárny vedec (* 1929)
* 6. január – Miloš Šimurda, český akademický maliar, kresliar, monumentalista, pedagóg a básnik (* 1924)
* 7. január – Andrés Sorel, španielsky spisovateľ (* 1937)
* 9. január – Milan Kovačka, slovenský ekonóm, špecialista na ekonomickú štatistiku (* 1931)
* 9. január – Dmytro Vasyľovyč Malakov, ukrajinský historik (* 1937)
* 10. január – Theo Adam, nemecký operný spevák a režisér (* 1926)
* 11. január – Michael Atiyah, britský matematik (* 1929)
* 12. január – Jiří Brady, kanadský podnikateľ, pamätník holokaustu (* 1928)
* 14. január – Paweł Adamowicz, poľský politik, právnik a starosta mesta Gdansk, zavraždený v januári 2019 (* 1965)
* 15. január – Rudolf Kučera, český politológ a vysokoškolský pedagóg (* 1947)
* 21. január – Henri d'Orléans, francúzsky šľachtic z rodu Bourbon-Orléans (* 1933)
* 26. január – Michel Legrand, francúzsky skladateľ (* 1932)
* 26. január – Luděk Munzar, český herec (* 1933)

## Referencie


Kategória:2019
August 2019

## Udalosti

## Úmrtia
* 1. august – Richard Vyškovský, český architekt, dlhoročný autor papierových modelov pre časopis ABC (* 1929)
* 5. august – Josef Kadraba, československý futbalový reprezentant (* 1933)
* 5. august – Toni Morrisonová, americká spisovateľka, nositeľka Nobelovej ceny (* 1931)
* 6. august – Peter Igor Meluzín, slovenský autor akcií, performancií a videoinštalácií (* 1947)
* 7. august – Kary Mullis, americký chemik a podnikateľ, nositeľ Nobelovej ceny (* 1944)
* 11. august – Július Alberty, slovenský historik, vysokoškolský pedagóg, organizátor a zakladateľ vysokého školstva v Banskej Bystrici (* 1925)
* 14. august – Peter Dudák, slovenský spevák kapely Hex (* 1973)
* 15. august – Ignác Bizmayer, slovenský keramikár (* 1922)
* 21. august – Peter Baláž, slovenský ekonóm, odborník v oblasti medzinárodného obchodu (* 1954)
* 23. august – David Koch, americký podnikateľ, filantrop, politický aktivista a chemický inžinier (* 1940)
* 25. august – Ferdinand Piëch, rakúsky priemyselník, inžinier, manažér a bývalý predseda dozornej rady skupiny Volkswagen (* 1937)
* 29. august – Rudolf Boehm, nemecký fenomenológ, vydavateľ Husserlových textov (* 1927)
* 29. august – Achille Silvestrini, taliansky kardinál, emeritný prefekt Kongregácie pre východné cirkvi (* 1923)

## Referencie


Kategória:2019
September 2019

## Udalosti

## Úmrtia
* 2. september – Mária Rumanová, slovenská režisérka, dokumentaristka (* 1989)
* 3. september – Halvard Hanevold, nórsky biatlonista (* 1969)
* 4. september – Roger Etchegaray, francúzsky kardinál a emeritný predseda Pápežskej rady Justitia et Pax (* 1922)
* 5. september – Jaroslav Weigel, český herec, člen divadla Járy Cimrmana (* 1931)
* 6. september – Robert Mugabe, zimbabwiansky politik, predseda Afrického národného zväzu Zimbabwe a v rokoch 19872017 prezident Zimbabwe (* 1924)
* 13. september – Bruno Grandi, taliansky gymnastický funkcionár, dlhoročný predseda Medzinárodnej gymnastickej federácie (FIG) (* 1934)
* 13. september – György Konrád, maďarský spisovateľ a disident (* 1933)
* 15. september – Ric Ocasek, americký spevák, frontman kapely The Cars (* 1944)
* 21. september – Gerhard Auer, nemecký veslár, olympijský víťaz z roku 1972 (* 1943)
* 21. september – Sigmund Jähn, nemecký stíhací pilot a kozmonaut z vtedajšej NDR, ktorý sa zúčastnil programu Interkozmos (* 1937)
* 23. september – Viliam Ján Gruska, slovenský scénograf, etnograf, dramaturg, scenárista, režisér a pedagóg (* 1936)
* 26. september – Jacques Chirac, francúzsky politik, v rokoch 19952007 prezident Francúzska (* 1932)

## Referencie


Kategória:2019
November 2019

## Udalosti

## Úmrtia
* 3. november – Wendell Bell, americký sociológ a futurológ (* 1924)
* 5. november – Laurel Griggs, americká herečka (* 2006)
* 6. november – Jan Stráský, český politik, posledný premiér Česko-Slovenska a úradujúci prezident ČSR (* 1940)
* 9. november – Jozef Tuchyňa, slovenský generál, bývalý minister vnútra a bývalý náčelník generálneho štábu (* 1941)
* 14. november – Stanislav Martiš, slovenský operný spevák, lyrický tenor (* 1932)
* 17. november – Gustav Peichl, rakúsky architekt a karikaturista (* 1928)
* 19. november – Sylvia Lacková, slovenská filmová pracovníčka, asistentka réžie a druhá režisérka (* 1929)
* 24. november – Goo Hara, juhokórejská speváčka a herečka (* 1991)
* 25. november – Monika Potokárová, slovenská herečka, členka činohry SND (* 1992)
* 29. november – Jasuhiro Nakasone, japonský politik (* 1918)
* 30. november – Ľuba Ballová-Králiková, slovenská hudobná historička (* 1934)
* 30. november – Petr Málek, český športový strelec, strieborný olympijský medailista v roku 2000 (* 1961)

## Referencie


Kategória:2019
Október 2019

## Úmrtia
* 1. október – Karel Gott, český spevák, herec a amatérsky maliar (* 1939)
* 2. október – Gia Kančeli, gruzínsky skladateľ vážnej hudby (* 1935)
* 4. október – Etela Balgová-Harantová, slovenská dabingová režisérka (* 1932)
* 6. október – Ginger Baker, anglický bubeník (* 1939)
* 6. október – Vlasta Chramostová, česká divadelná a filmová herečka, signatárka Charty 77 (* 1926)
* 9. október – Andrés Gimeno, španielsky profesionálny tenista (* 1937)
* 11. október – Alexej Archipovič Leonov, vojenský letec a sovietsky kozmonaut (* 1934)
* 12. október – Hevrin Chalafová, kurdsko-sýrska politička, generálna tajomníčka Strany budúcej Sýrie (* 1984)
* 12. október – Milčo Leviev, americký džezový hudobník, skladateľ, klavirista a pedagóg bulharského pôvodu (* 1937)
* 12. október – Peter Ottinger, slovenský lekár a politik, člen SDKÚ-DS (* 1952)
* 13. október – Lubomír Čížek, slovenský muzikológ a hudobný publicista, spoluzakladateľ Štátnej filharmónie Košice (* 1932)
* 13. október – Charles Jencks, americký architekt, krajinný architekt, sochár, dizajnér, teoretik a kritik architektúry, významný predstaviteľ svetovej architektonickej postmoderny (* 1939)
* 16. október – John Tate, americký matematik (* 1925)
* 19. október – Alexandr Vladimirovič Volkov, ruský tenista (* 1967)
* 20. október – Miro Gregor, slovenský fotograf (* 1931)
* 22. október – Sadako Ogatová, japonská diplomatka a profesorka (* 1927)
* 26. október – Ivan Plander, slovenský informatik, spoluzakladateľ Ústavu technickej kybernetiky SAV (* 1928)
* 27. október – Abu Bakr al-Baghdadí, vodca teroristickej organizácie Islamský štát (* 1971)

Kategória:2019
December 2019

## Udalosti

## Úmrtia
* 1. december – Jaroslav Křivánek, český informatik a počítačový grafik (* 1976)
* 4. december – Leonard J. Goldberg, americký producent (* 1934)
* 4. december – Ján Eugen Kočiš, slovenský titulárny biskup abrittský, emeritný gréckokatolícky pražský pomocný biskup (* 1926)
* 6. december – Stanislav Dusík, slovenský akademický maliar, grafik, ilustrátor a spisovateľ (* 1946)
* 6. december – Július Krempaský, slovenský fyzik a univerzitný profesor (* 1931)
* 8. december – René Auberjonois, americký herec a režisér (* 1940)
* 8. december – Mária Ormosová, maďarská historička a univerzitná profesorka (* 1930)
* 8. december – Juice Wrld, americký raper, spevák a skladateľ vlastným menom Jarad Anthony Higgins (* 1998)
* 9. december – Marie Fredriksson, švédska sepváčka, pianistka, maliarka a hudobná skladateľka, členka kapely Roxette (* 1958)
* 10. december – Gershon Kingsley, americký hudobný skladateľ elektronickej hudby (* 1922)
* 10. december – Jurij Michajlovič Lužkov, bývalý primátor Moskvy (* 1936)
* 14. december – Vladimir Viktorovič Cyplakov, bieloruský hokejový útočník (* 1969)
* 21. december – Dale Russell, americký paleontológ a geológ (* 1937)
* 23. december – Jozef Beňo, slovenský akademický maliar (* 1930)
* 25. december – Taťana Fischerová, česká herečka, spisovateľka, politička a občianska aktivistka (* 1947)
* 25. december – Ľudovít Lačný, slovenský šachový skladateľ a rozhodca (* 1926)
* 31. december – Ratko Janev, macedónsky jadrový fyzik (* 1939)

## Referencie


Kategória:2019